Apocynum cannabinum

Apocynum cannabinum est planta perennis et herbacea in familia Apocynacearum quae per multum Americae Septentrionalis, in meridionali Canadae dimidio, et per Civitates Foederatas crescit. Ad 2 metra altum attinet. Locis humidis favet. Planta est venenosa; nomen 'canibus venenosum' significat. Omnes plantae partes sunt venenosae, et possunt pausam cordis efficere.

 Descriptio 
Caules sunt rubri, et laticem lacteum continent qui potest pustulas cutis efficere. Folia sunt opposita, lanceolata, simplicia, 7–15 cm longa et 3–5 cm lata, integra, et laevia supra, albis cum trichomatibus infra. Flores media aestate generantur, magnis cum sepalis, et alba corolla quinquelobata. 

 Usus 
Indis Americae Septentrionalis, planta erat fons fibrae, qua retia venationis, lineas piscatorias, vestimenta, et resticulam facere solebant. Adhibita est in medicina herbali ad syphilidem, rheumatismum, vermes intestinos, febrem, asthmam, et dysenteriam curandam. Cum toxicariae Apocyni cannabini chemicae possunt nauseam et catharsem efficere, eae in medicina hodierna adhibita sunt ad venarum pulsum retardandum.

 Plantae psychedelicae

 Bibliographia 
 Blanchan, Neltje. 2002. Wild Flowers: An Aid to Knowledge of our Wild Flowers and their Insect Visitors. Project Gutenberg Literary Archive Foundation.
 Curatio ex Jepson Manual
 Davis, A., K. Renner, C. Sprague, L. Dyer, et D. Mutch. 2005.  Integrated Weed Management. MSU. ITIS 30157.]

Categoria:Apocynaceae
Categoria:Flora Americae Septentrionalis
Categoria:Plantae fibrosae
Categoria:Plantae medicinales
Categoria:Plantae venenosae
Categoria:Psychedelica
Categoria:Taxa Linnaei
Categoria:Species plantarum